దీనదయాళ్ ఉపాధ్యాయ
దీనదయాళ్ ఉపాధ్యాయ (Hindi: पण्डित दीनदयाल उपाध्याय) రాష్ట్రీయ స్వయంసేవక్‌ సంఘ్‌ మాజీ అధ్యక్షుడు, భారతీయ జనతా పార్టీ హైందవ రాష్ట్రం సిద్దాంతకర్త . పండిట్ దీనదయాళ్ ఉపాధ్యాయ 1916 సెప్టెంబర్ 25న ఉత్తర ప్రదేశ్‌ లోని మధుర దగ్గర 'నగ్ల చంద్రభాన్' అనే గ్రామంలో జన్మించారు. 1937లో మొదటి కొద్దిమంది స్వయంసేవకులలో ఒకరిగా చేరి ప్రాదేశిక సహ ప్రచారక్ స్థాయికి ఎదిగారు.
పి. చంద్రశేఖర అజాద్
పమిడిముక్కల చంద్రశేఖర అజాద్ పేరుపొందిన కథా/నవలా రచయిత.
ఇతడు 1955, మే 22న గుంటూరు జిల్లా, భట్టిప్రోలు మండలం, వెల్లటూరు గ్రామంలో పమిడిముక్కల లక్ష్మణరావు, విజయలక్ష్మి దంపతులకు జన్మించాడు. ఇతని తండ్రి కమ్యూనిస్టు ఉద్యమంలో పనిచేశాడు. ఇతని చిన్నతనంలోనే తండ్రిని కోల్పోయాడు. తల్లి ఇతడిని పెంచి పెద్దచేసింది. నాగార్జున విశ్వవిద్యాలయం నుండి బి.ఎ. పట్టా పుచ్చుకున్నాడు.స్టేట్ ట్రేడింగ్ కార్పొరేషన్‌లో సీనియర్ అసిస్టెంట్‌గా పనిచేశాడు. ప్రస్తుతం హైదరాబాదులో నివసిస్తున్నాడు. సినిమా రంగంలోను, టి.విలలోను రచయితగా, ఆర్టిస్టుగా కొనసాగుతున్నాడు.